КОЦУР – Схадзка Одбору за културу Националного совиту Руснацох будзе отримана на штварток, 4. априла, на 19 годзин у просторийох Руского дому.
На 6. схадзки Одбору за културу будзе розписани Конкурс за орґанизованє манифестацийох у обласци защити нєматериялного културного нашлїдства и уметнїцкей творчосци Руснацох у 2024. року. Тиж ше утвердза термини отримованя манифестацийох и фестивалох зоз Календара репрезентативних манифестацийох Руснацох.